་གཡས་བཞག།
ཐལ་སྦྱར་འདུད་དོ། །གསོལ་བ་ལན་གསུམ་འདེབས། དེ་ནས་སློབ་དཔོན་ནས། ཨོཾ་སརྦ་ཏ་ཐཱ་ག་ཏ་ས་དྷ་ར་བྷན་
དྷ་ན་ཀ་རོ་མི། ཞེས་སོགས་དེ་བཞིན་གཤེགས་པ་ཐམས་ཅད་ལ་ཕྱག་བྱས་ནས། ༀ་མཆོག་ཏུ་བདེ་བའི་
སེམས་ཉིད་རོལ་པར་ལྡན། །སྒེག་པའི་ཕྱག་གིས་བཅོམ་ལྡན་འདས་ལ་འདུད། །ཛ་ཧཱུཾ་བཾ་ཧོ་ཧི་
ཧི་ཧི་ཧི་ཧཱི། མགོན་པོ་སྙིམ་པའི་མེ་ཏོག་བཞེས་སུ་གསོལ། །པྲ་ཏིཙྪ་ཀུ་སོ་མེ་ཨན་ཙ་ལི་ན་ཐ་
ཧོ། ཞེས་དཀྱིལ་འཁོར་ལྷ་ལ་མེ་ཏོག་ཕུལ། དབང་ལྡན་གཡོན་སྐོར་བྱ། སློབ་དཔོན། ཇི་སྙེད་པ་རྣམས་སེམས་སུ་
འདུས་པ། སྒོང་ལས་སྐྱེས་པའམ། མངལ་ལས་སྐྱེས་པའམ། རྫུས་ཏེ་སྐྱེས་པའམ། དྲོད་བཤེར་
ལས་སྐྱེས་པའམ། གཟུགས་ཅན་རྣམས་སམ། གཟུགས་མེད་རྣམས་སམ། འདུ་ཤེས་རྣམས་
སེམས་ཅན་དེ་དག་ཐམས་ཅད་བདག་གིས་ཕྱག་རྒྱ་ཆེན་པོའི་གོ་འཕང་ལ་འགོད་པར་བྱའོ། །དེ་
ནས་མི་གཡོ་བ་ཕཊ་ནས་བྱུང་ངོ་སྟོན་པ་རྡོ་རྗེ་སློབ་དཔོན་ལ། ཁྱོད་སུ་ཁྱོད་ཀྱི་དམ་ཚིག་ཅི་ཧཱུཾ། ཞེས་བརྗོད་པས།
ཧཱུཾ་འོ་ན་ཁྱོད་ཧཱུཾ་གིས་མདའ་འཕེན་པར་བྱེད་པའི་མཐུ་ཆེན་གཞུ་ཆེན་ཡིན་ནམ། སྒོ་དེ་ནས། ང་ནི་
དེ་མ་ཡིན་ཏེ། དཔལ་ལྡན་སྙིང་རྗེ་སྟོབས་སོ། །ཞེས་ལན། དེ་ནས་གནས་པ་ཀུན་གྱི་གཏུམ་དྲག་གི་རོལ་གར་
བྱས་ཏེ། མི་བསྐྱོད་རྡོ་རྗེ་ཡེ་ཤེས་ཆེ། །རྡོ་རྗེ་དབྱིངས་ནི་མཁའ་ཆེན་མོ། །རྡོ་རྗེ་གསུང་མཆོག་
དཀྱིལ་འཁོར་གསུམ། །རྡོ་རྗེ་མཁའ་འགྲོ་ཕྱག་འཚལ་བསྟོད། །ༀ་དྷ་ར་དྷ་ར་དྷ་ར་ཡ་དྷ་ར་ཡ།
མརྷ་མརྷ། བཛྲ་དྲྀཀ་ཧཱུྃ་ཕཊ་སྭཱཧཱ། སླར་ཡང་མི་གཡོ་བས། འོ་ན་ཁྱོད་ཁྲོ་བོའི་རྣམ་པ་འདིར་བདག་
ཉིད་སྡིགས་ཤིང་སྟོབས་ཙམ་ཡིན་ནམ། ཞེས་བརྗོད། རྣམ་སྣང་བཅས་ལ་སྔར་ལྟར་དྲིས་པས། དེ་བཞིན་
སེམས་ཀྱི་ཨོཾ་ཞེས་པའི་ལན་འདེབས། འོ་ན་ཁྱོད་ཨོཾ་ཙམ་བརྗོད་པ་ལྷུར་ལེན་པ། ཐུབ་པ་ཚངས་པའི་
རྗེས་སུ་འབྲེངས་པའི་བྲམ་ཟེ་དེ་ཡིན་ནམ། ཞེས་དྲིས་པས། ང་ནི་དེ་མ་ཡིན་ཏེ། དཔལ་རྣམ་པར་
སྣང་མཛད་དོ། །ཞེས་ལན་འདེབས། ཨོཾ་རྣམ་པར་སྣང་མཛད་དག་པ་ཆེ། །རྡོ་རྗེ་ཞི་བ་དགའ་ཆེན་པོ། །
-446-

གསུང་ཐོར་བུའི་སྐོར་ལས། ཚེ་དཔག་མེད་ཀྱི་མངོན་དཀྱིལ་སོགས་བཞུགས། ༩༦༽
རང་བཞིན་གྱིས་ནི་འོད་གསལ་མཆོག། སངས་རྒྱས་མཁའ་འགྲོ་ཕྱག་འཚལ་བསྟོད། །ༀ་ཤ་
ཤྭ་ཏ་པ་རཾ་ཤ་ཤྭ་ཏ་ཨཻ་ཧེ་ཛིན་ཛིཀ་ཧཱུཾ་ཕཊ་སྭཱཧཱ། ཡང༌། འོ་ན་ཁྱོད་ཆུ་ལྟར་ཞི་ཞིང་རྨོངས་པའི་རྣམ་
པར་འདི་ནང་གི་བདུད་ཙམ་ཞིག། བདེ་བ་ཆེན་པོའི་འདོད་པ་དང་བྲལ་ལམ། ཞེས་བརྗོད་ནས་འོད་
དཔག་མེད་ཅན་སོང་ནས་སྔར་ལྟར་དྲིས། དེ་ཆགས་པའི་སེམས་ཀྱིས། ཨཱ། ཞེས་བརྗོད། འོ་ན་ཁྱོད་ཨཱ་ཞེས་པ་མ་
སྐྱེས་པའི་རང་བཞིན་གྱི་ནམ་མཁའ་ལ་སྤྱོད་པའི་མཁའ་ལྡིང་དུ་མཁྱེན་ནམ། ཞེས་དྲིས་པས། ང་ནི་
དེ་མ་ཡིན་ཏེ། པདྨ་གར་དབང་ངོ༌། །ཞེས་བརྗོད་དབང་གི་གར་བྱས་ཏེ། རྡོ་རྗེ་དཔག་མེད་རྒྱལ་པོ་ཆེ། །
མེ་ཏོག་ནམ་མཁའ་རྡོ་རྗེ་འཛིན། །འདོད་ཆགས་ཕ་རོལ་ཕྱིན་པ་བརྙེས། །པདྨ་མཁའ་འགྲོ་
ཕྱག་འཚལ་བསྟོད། །ཨོཾ་བཛྲ་དྷརྨས་མ་ཡ་སྟེ། ཧུ་ལུ་ཧུ་ལུ་ཨ་རོ་ལིཀ་ཧཱུྃ་ཕཊ་སྭཱཧཱ། ཡང་། འོ་ན་
ཁྱོད་ཆགས་པའི་རྣམ་པ་འདི་སྒོ་གསུམ་རྣམ་པར་གཡོ་ཞིང་འཕྱར་པའི་གར་མཁན་བཞད་
མཁན་ཡིན་ནམ། རིན་འབྱུང་ཅན་དུ་སོང་སྟེ། ཧ་ཧ་ཞེས་བརྗོད་ཅིང་སྔར་ལྟར་དྲིས་པས། དེས་རྒྱས་པ་དྲག་པོའི་
འཛུམ་བག་དང་བཅས་པས། ཏྲཾ། ཞེས་དྲིས་པའི་ཡང༌། འོ་ན་ཁྱོད་ཏྲཾ་ཞེས་བརྗོད་པའི་དགྲ་ལས་གདུང་སྟེ་
ཚ་བ་འཇོམས་པ་ཡིན་ནམ། ཞེས་དྲིས་པས། དེ་ནས་ཀྱང༌། ང་ནི་དེ་མ་ཡིན་ཏེ། དཔལ་རྡོ་རྗེ་ཉི་མའོ། །
ཞེས་ལན་བཏབ་པའི། ༀ་རིན་ཆེན་རྒྱལ་པོ་རབ་ཏུ་ཟབ། །རྡོ་རྗེ་ནམ་མཁའ་དྲི་མ་མེད། །རང་
བཞིན་དག་པས་གོས་པ་མེད། །རིན་ཆེན་མཁའ་འགྲོ་ཕྱག་འཚལ་བསྟོད། །ཨོཾ་བཛྲ་སཱུརྱ་ཏ་མ་
བ་ཏི་མ་ན་ས་མ་ཡ་སྟཱཾ། ཨཱ་ཧཱྃ་རཏྣ་དྷྲྀཀ་ཧཱུཾ་ཕཊ་སྭཱཧཱ། ཞེས་པས་གར་བྱའོ། །ཡང་། འོ་ན་ཁྱོད་གཟི་
བརྗིད་འཁོར་ལོའི་རྣམ་པ་ཙམ་ཡིན་ནམ། ཞེས་བརྗོད་ནས། དོན་ཡོད་གྲུབ་པ་ཅན་ལ་སྔར་ལྟར་དྲིས། དེ་དྲག་
པོའི་སེམས་ཀྱིས། ཁཾ། ཞེས་བརྗོད། ཡང༌། འོ་ན་ཁྱོད་ཁཾ་ཞེས་པ་སྟོང་པ་ནམ་མཁའི་རང་བཞིན་ཡིན་
ནམ། ཞེས་དྲིས། དེས། ང་ནི་དེ་མ་ཡིན་ཏེ། དཔལ་རྡོ་རྗེ་མགྱོགས་འགྲོས་སོ། །ཞེས་པའི་ལན་བཏབ།
དོན་ཡོད་རྒྱལ་པོ་རྫོགས་སངས་རྒྱས། །བསམ་པ་ཐམས་ཅད་རྫོགས་མཛད་པ། །དངོས་ཉིད་
དག་པ་ཉིད་ལས་བྱུང༌། །སྣ་ཚོགས་མཁའ་འགྲོ་ཕྱག་འཚལ་བསྟོད། །ༀ་ཕུ་ཕུ། ཧི་ཧི། པྲཛཱ་
··447–

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
དྷྲྀཀ་ཧཱུྃ་ཕཊ། ཅེས་དྲག་པོའི་རོལ་གར་བྱའོ། །ཡང༌། འོ་ན་ཁྱོད་གཡོ་བ་སྣ་ཚོགས་འདོན་པའི་ཚེ་ཕ་རོལ་
ཏུ་འགྲོ་བ་ཡིན་ནམ། ཞེས་དྲིས་པས། མ་མ་ལ། ཁྱོད་སུ་ཁྱོད་ཀྱི་དམ་ཚིག་ཅི། །ཞེས་བརྗོད་པས། དེས།
སྙིང་རྗེ་འཆང་བའོ། །ཞེས་ལན་འདེབས་སོ། །འོ་ན་ཁྱོད་གཡོ་མ་ཆང་ཚོང་མ་ཡིན་ནམ། ཞེས་ལན་བཏབ་
སྒེག་མོའི་གླུ་གར་བྱས་ཏེ། བདག་ནི་དེ་མ་ཡིན་ཏེ། མི་བསྐྱོད་པའི་ཡུམ་མ་མ་ཀིའོ། །ཞེས་ལན་བཏབ།
སྒེག་མོའི་གླུ་གར་བྱས་ཏེ། རྡོ་རྗེ་སེམས་དཔའ་བསྡུས་པ་ན། ཨོཾ་བཛྲ་ས་ཏྭ་སུ་སཾ་ཏྲ་ཧཾ། ཨོཾ་བཛྲ་ལ་
སྱེ་ཧཱུཾ། ཡང༌། འོ་ན་ཁྱོད་མ་མ་ཀི་དགྲ་ལས་ཞང་པོའི་ཆུང་མ་ཡིན་ནམ། ཞེས་བརྗོད་ནས་སྤྱན་མ་ལ་སྔར་
ལྟར་དྲིས། དེས། ཞི་བའོ། །ཞེས་བརྗོད། ཡང་། འོ་ན་ཁྱོད་བུད་མེད་ཞི་བའི་གཡོ་རྒྱུ་འཛིན་པ་ཡིན་ནམ།
ཞེས་དྲིས། དེས། བདག་ནི་དེ་མ་ཡིན་ཏེ། ལྷ་མོ་སྤྱན་མའོ། །ཞེས་ལན་བཏབ་ནས་ཕྲེང་བའི་གར་བྱའོ། །རྡོ་
རྗེ་རིན་ཆེན་བླ་ན་མེད། ཨོཾ་བཛྲ་རཏྣ་མ་ནུ་ཏ་རཾ། ༀ་བཛྲ་མ་ལེ་ཊཾ། ཨང༌། ཁྱེད་སྤྱན་མ་ཡིན་ན།
ཟུར་མིག་གཡོ་བ་དང་བཅས་པ་ཡིན་ནམ། ཞེས་བརྗོད་ནས། གོས་དཀར་མོ་ལ་སྔར་ལྟར་དྲིས། དེས།
འདོད་ཆགས་ཆེན་མོའོ། །ཞེས་བརྗོད་ནས། འོ་ན་ཁྱོད་པདྨའི་མཚོ་ལ་ཅི་མར་ཡོད་དམ། ཞེས། བདག་
ནི་ད་མ་ཡིན་ཏེ་ལྷ་མོ་གོས་དཀར་མོའོ། །ཞེས་བརྗོད་ནས་དེས་གླུ་གར་བྱས་ཏེ། རྡོ་རྗེ་ཆོས་ནི་གླུར་
བླངས་པས། བཛྲ་དྷརྨཱ་ག་ཡ་ནི། ཨོཾ་བཛྲ་གིརྟི་ཧྲི། ཡང་། འོ་ན་ཁྱོད་དྲི་མ་ཅན་གྱི་གོས་གྱོན་པ་ཇི་
ལྟར་དྲི་མ་དཀར་བ་ཡིན་ནམ། ཞེས་བརྗོད་ནས་སྒྲོལ་མ་ལ་སྔར་ལྟར་དྲིས་པས། དེས། དབང་དུ་བྱེད་པའོ། །
ཞེས་བརྗོད་ནས། འོ་ན་ཁྱོད་གཞན་ཡིད་ཁུག་པའི་བཙུན་མོའི་ཕོ་ཉ་དེ་ཡིན་ནམ། དེས། བདག་ནི་དེ་
མ་ཡིན་ཏེ། ལྷ་མོ་སྒྲོལ་མའོ། །ཞེས་བརྗོད་ནས་སྒྲོལ་མའི་གར་བྱས་ཏེ། རྡོ་རྗེ་ལས་ཀུན་བྱེད་པར་གྱུར། །
བཛྲ་ཀརྨཀ་རོ་བྷ་ཝན། ཨོཾ་བཛྲ་ནིརྟེ་ཨཱ། ཡང༌། ཁྱོད་སྒྲོལ་མ་ཡིན་ནམ། ང་ནི་མི་གཙང་བརྗོད་པ་
ཡིན། །བདག་ནི་མི་གཡོ་མགོན་པོ་སྟེ། །ནོར་རྒྱས་དཔལ་དང་ལྡན་པའོ། །ཞེས་བརྗོད་པས་དེས།
བདག་བསྟོད་གཞན་ལ་སྨོད་མི་བྱེད། །བདག་བསྟོད་གཞན་ལ་སྨོད་བྱས་ན། །དེ་ལྟར་ངོ་ཚ་མེད་
པ་སོགས། །ངོ་ཚ་མེད་པའི་སངས་རྒྱས་མིན། །མཐོང་ནས་མི་མཐོང་མྱུར་དུ་སྨོས། །དེ་ནས་གཙོ་
-448-

གསུང་ཐོར་བུའི་སྐོར་ལས། ཚེ་དཔག་མེད་ཀྱི་མངོན་དཀྱིལ་སོགས་བཞུགས། ༩༦༽
ལ། རྡོ་རྗེ་སེམས་དཔའ་ཞེ་སྡང་ཆེ། །ཐུབ་པ་རྣམ་པར་སྣང་མཛད་མོ། །འདོད་ལས་གཞན་པའི་
འཇིག་རྟེན་དག། སེར་སྣ་རྡོ་རྗེ་སྣང་ངམ་སྟེ། །དོན་ཡོད་སྐྱོན་ནི་ཐམས་ཅད་བྱེད། །འདྲེན་པ་ལྔ་
ནི་སྐྱོན་ལྡན་ཏེ། །སྒོང་སྐྱེས་མངལ་ལས་སྐྱེས་པའམ། །དྲོད་བཤེར་སྐྱེས་དང་མཐའ་ཁོབ་བཞིན། །
གཟུགས་ཅན་རྣམ་མང་གཟུགས་མེད་དམ། །རྫུས་ཏེ་སྐྱེས་པ་ཉིད་དང་ནི། །ཐམས་ཅད་སངས་
རྒྱས་བྱའོ་ཞེས། །ཁྱོད་ཀྱིས་དང་པོ་གསུངས་པ་ལ། །ཁྱོད་ཉིད་སངས་རྒྱས་འགྱུར་ནས་ནི། །དེ་
རྣམས་ཇི་ལྟར་རྒྱས་མ་མཛད། །མངའ་བདག་ཇི་ལྟར་འདི་མ་གསུངས། །དེ་ཉིད་ཕྱིར་ན་རྫུན་
གསུངས་པ། །སེམས་ཅན་སླུ་ན་ཁྱོད་ཀྱི་གང༌། །སངས་རྒྱས་ཉིད་དུ་ངོ་མཚར་འཛིན། །ཞེས་བརྗོད་
ནས་སློབ་དཔོན་གྱིས། འཆི་བའི་ཚེའམ་མུ་གེ་འམ། །ཕཊ་ཀྱིས་འཁོར་ལོའི་གནོད་པའམ། །རབ་
གནས་དཀྱིལ་འཁོར་སྦྱིན་སྲེག་དང༌། །འཆར་མེད་པ་དང་ཞི་བ་དང༌། །སྔགས་དང་སྒོམ་པ་
ལྡན་པ་དང༌། །བདག་དང་བདག་གི་བདག་རོལ་པ། །དེ་ཡི་མདུན་དུ་བདག་འདུག་སྟེ། །དེ་ནི་
རྫུན་དུ་མི་འགྱུར་རོ། །དེ་བཞིན་གཤེགས་པ་ཡབ་ཡུམ་འཁོར་དང་བཅས་པ་རྣམས་ཀྱི། ཁྱོད་རྣམས་ཀྱི་བྱིན་གྱིས་
རློབས་པའི་གནས་སུ་དགོངས་པ་ཇི་དེ་རྡོ་རྗེ་སློབ་དཔོན་སློབ་མ་དང་བཅས་པ་བསྲུང་བ་མཛད་དུ་གསོལ། ཞེས་སྐུལ་
བའི་དེ་བཞིན་གཤེགས་པ་ཡབ་ཡུམ་འཁོར་དང་བཅས་པ་ཐམས་ཅད་བྱོན། རང་གི་སྙིང་ཁའི་ཟླ་བའི་རྡོ་རྗེ་འདུས་ནས་ཧཱུཾ་
གི་ངོ་བོ་གནས་ཏེ་མི་ཤིགས་པའི་འོད་ཟེར་གྱིས། རང་གི་ཕུང་ཁམས་སྐྱེ་མཆེད་ཐམས་ཅད་ཁྱབ་སྟེ། རྡོ་རྗེ་གོ་ཆ་སྟབས་པ་
བྱས་ནས། ༀ་ཨཱ་ཧཱུཾ། ཞེས་བརྗོད། དེ་བཞིན་གཤེགས་པ་ཐམས་ཅད་ཀྱིས་སྐུ་གསུང་ཐུགས་རྡོ་རྗེ་མི་ཕྱེད་པར་ང་རྒྱལ་
དང་ལྡན་པའི་ལག་གཉིས་ཐལ་སྐོར་བྱས་ཏེ། རྡོ་རྗེ་གོ་ཆ་དང་དྲིལ་བུ་ཁྲོལ་ལ་གར་བྱ་ཞིང༌། ཧཱུཾ་ཞེས་དྲག་ཏུ་སྒྲོག་པར་དང་
ལྡན་པའང་དབང་ལྡན་ནས་གཙོ་རི་ཐམས་ཅད་པ་ཐམས་ཅད། ལྷན་ཅིག་གཡས་སྐོར་ནས་དབུས་སུ་སོང་སྟེ། ཤར་དུ་
བསྟན་ནས་མཉམ་སྟབས་བྱས་ཏེ་གར་དང་བཅས་པ། ཨོཾ་ལྷ་དང་ལྷ་མིན་གསང་བ་ཆེ། །ལུས་སྲུལ་ལ་
སོགས་གང་ཅིའང་རུང༌། །ལུས་ངག་སེམས་ལ་གནས་པ་ཡི། །བགེགས་ཀྱི་ཚོགས་རྣམས་
གཞན་དུ་དེངས། །ང་ནི་དཔལ་ལྡན་སྙིང་རྗེ་སྟོབས། །སྲུང་བའི་འཁོར་ལོ་སྦྱོར་བ་པོ། །རྡོ་རྗེ་
-449-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
འབར་བའི་སྐུ་ཡིས་ནི། །ལུས་གསུམ་ལས་སྐྱེས་ཞེས་པ་བྱེད། །གལ་ཏེ་འགའ་ཞིང་བདག་ལ་
འདའ། །རྣམ་པར་བརླག་གྱུར་གཞན་དུ་མིན། །ཞེས་པ་དང་། ཧཱུཾ་ཞེས་པའི་སྔགས་བརྗོད་གུ་གུལ་གདུགས་
ཡུངས་ཀར་གྱིས་བྲབ་རོལ་མོའི་སྒྲ་དྲག་ཏུ་གདབ་པར་བྱའོ། །ཞི་ཁྲོ་རྒྱུན་འགྲོས་རྣམ་གསུམ་བྱ། །དབུས་སུ་
མི་བསྐྱོད་སྐྱིལ་ཀྲུང་བྱ། །གར་གྱི་ཉམས་དགུ་བསྟན་པ་ནི། །ཞི་བ་སྙིང་རྗེ་རྔམ་པ་དང༌། །སྒེག་
ཅིང་དཔའ་བ་མི་སྡུག་པ། །རྒོད་དང་དྲག་ཤུལ་འཇིགས་སུ་རུང་། །ཞལ་གསུམ་རྒྱན་ཆའི་
སྟབས་བྱས་ནས། །མཉམ་པའི་སྟབས་ཀྱིས་ཧཱུཾ་མཛད་བྱ། །རྡོ་རྗེ་རལ་གྲི་མདུང་ཐུང་བསྣུན། །
རྒྱ་མཚོར་སྐྱོད་དང་རི་བོ་འདེགས། །ཁྲོ་བོའི་འགྲོས་ཀྱིས་བསྐོར་བྱས་ཏེ། །ཤར་དུ་རྩེ་གཅིག་
འགྲོས་ཀྱིས་སོང༌། །རྣམ་པར་སྣང་མཛད་སྐྱིལ་ཀྲུང་བྱ། །གར་དགུ་ཞལ་རྒྱན་གོང་ལྟར་ལ། །
གཡས་[ཀྱང་[བརྐྱང་]གཤིན་རྗེ་གཤེད་པོ་བསྒོམ། །ཐོ་བ་འཁོར་ལོ་ལས་རྡོ་རྗེ། །རྒྱ་མཚོར་
སྐྱོད་དང་རི་བོ་འདེགས། །ཁྲོ་བོའི་འགྲོས་ཀྱིས་བསྐོར་བྱས་ཏེ། །རྩེ་གསུམ་འགྲོས་ཀྱིས་ལྷོ་རུ་
སོང༌། །རིན་འབྱུང་རོལ་པའི་འདུག་སྟངས་བྱ། །གར་དགུ་ཞལ་རྒྱན་གོང་ལྟར་ལ། །གཡོན་
བརྐྱང་ཤེས་རབ་མཐར་བྱེད་སྒོམ། །དབྱུག་པ་རིན་ཆེན་ལས་ནོར་བུ། །རྒྱ་མཚོར་སྐྱོད་དང་རི་བོ་
འདེགས། །ཁྲོ་བོའི་འགྲོས་ཀྱིས་བསྐོར་བྱས་ཏེ། །རྩེ་ལྔ་འགྲོས་ཀྱིས་ནུབ་ཏུ་སོང༌། །སྣང་མཐའ་
པདྨའི་འདུག་སྟངས་བྱ། །གར་དགུ་ཞལ་རྒྱན་གོང་ལྟར་ལ། །ས་ག་པདྨ་མཐར་བྱེད་བསྒོམ། །
པད་འཕྱར་པད་འཕྱེ་མདའ་གཞུ་འགེངས། །རྒྱ་མཚོར་སྐྱོད་དང་རི་བོ་འདེགས། །ཁྲོ་བོའི་འགྲོས་
ཀྱིས་བསྐོར་བྱས་ཏེ། །སྣ་ཚོགས་འགྲོས་ཀྱིས་བྱང་དུ་སོང༌། །དོན་ཡོད་རྒྱལ་པོའི་འདུག་སྟངས་
བྱ། །གར་དགུ་ཞལ་རྒྱན་གོང་ལྟར་ལ། །གཏུམ་པོ་བགེགས་དང་མཐར་བྱེད་བསྒོམ། །གཏུན་
ཤིང་རལ་གྲི་སྣ་ཚོགས་དབྱིབས། །རྒྱ་མཚོར་སྐྱོད་དང་རི་བོ་འདེགས། །ཞི་བའི་འགྲོས་ཀྱིས་
བསྐོར་བྱས་ཏེ། །བྱང་ཤར་ལ་སོགས་མཚམས་བཞི་རུ། །རྡོ་རྗེ་བཏབ་དང་རུས་སྦལ་བཏབ། །
བུང་བའི་བཏབ་དང་མཉམ་བཏབ་བྱ། །དེ་ནས་མྱུར་བའི་འགྲོས་ཀྱིས་བསྐོར། །ཕྱོགས་བཞི་རྩེ་
-450-

གསུང་ཐོར་བུའི་སྐོར་ལས། ཚེ་དཔག་མེད་ཀྱི་མངོན་དཀྱིལ་སོགས་བཞུགས། ༩༦༽
གཅིག་ཁ་ཆུ་དང༌། །ཆུ་གྲི་དང་ནི་མདུང་ཐུང་ངོ༌། །དེ་ནས་མཛེས་མའི་འགྲོས་ཀྱིས་བསྐ